Thendelo ya u vha muraḓo wa vha tshimbidzaho tshikepe i ṋewa muthu wa nnḓa ane a vha muraḓo wa tshigwada tshi tshimbidzaho tshikepe. Thendelo iyi i nga ṋewa lwa tshifhinga tshi sa fhiri miṅwedzi miraru. Khumbelo dzi nga itwa vhuimangalavha, vhuimamabufho, getheni dza mikaṋoni kana huṅwe na huṅwe hune muthu a tshi dzhena Afrika Tshipembe a swikela hone.
Kha vha ḓe na phasipoto ya vhukuma.
Kha vha ḓe na luṅwalo lwa khumbelo lu bvaho kha muṋe wa tshikepe, vha katele na vhuḓiimiseli ha vhuḓifhinduleli vhu sumbedzaho u tshimbidzana na Mulayo wa Vhupfuluwi wa 2002.
Kha vha ḓe na vhutanzi vhu sumbedzaho tshiimo tsha masheleni tsha mune wa tshikepe. Vhuṱanzi uvho vhu sumbedze uri masheleni ayo a ḓo kona u vha tshilisa kha zwa ḓuvha na ḓuvha na zwi kwamaho dzilafho arali vha lwala.
Kha vha badele diphosithi, arali zwi tshi todea nga Muhasho wa zwa Muno, uri vha kone u tshimbidzana na zwidodombedzwa zwa thendelo ya u vha murado wa tshikepe. Tshelede iyo i ḓo humiselwa murahu nga murahu ha u ṱuwa ha tshoṱhe ha muiti wa khumbelo kana nga murahu ha musi khumbelo yo tendiwa. Mbadelo ya diphosithi i nga itwa nga tshekhe yo themendelwaho nga bannga kana garaṱa ya khiredithi fhethu hune dza wanalea.
Kha vha ḓise vhuṱanzi ha mbadelo dza faini dze dza waniwa nga mutshimbidzi wa tshikepe.
Khumbelo dzi dzhia maḓuvha a sa fhiri 30.